
П Р Е Д Л О Ж Е Н И Е
от ЕРОЛ МЮМЮН - КМЕТ НА ОБЩИНА КЪРДЖАЛИ

Относно: Одобряване на годишен отчет за 2025 г. за изпълнението на включения проект  в Актуализирания План за действие на общинските концесии  в Община Кърджали за 2021 - 2027 г.  и на концесионните договори

УВАЖАЕМИ ОБЩИНСКИ СЪВЕТНИЦИ,

Съгласно Закона за концесиите, политиката за общинските концесии се определя от общинския съвет, който с решение приема План за действие за общинските концесии на територията на съответната община, както и актуализацията на плана.
С Решение №30 по Протокол № 2 от заседание на Общински съвет – Кърджали, проведено на 26.02.2021 г., е приет План за действие на общинските концесии в Община Кърджали за периода 2021-2027 г., който включва:
     - Концесия за строителство на  имот  публична общинска собственост –  Закрит плувен басейн, гр. Кърджали; 
     - Концесия за строителство на части от имот публична общинска собственост – Открит плувен басейн с обслужващи сгради; 
	С последващо Решение №28 от 21.02.2025 г. по Протокол №2 от заседание на Общински съвет – Кърджали, проведено на  21.02.2025 г. е приет Актуализиран План за действие на общинските концесии в Община Кърджали за 2021-2027 г., който включва един проект за Концесия за строителство и експлоатация на обекти - публична общинска собственост, както следва: 
– Закрит плувен басейн гр.Кърджали, включващ сграда  с идентификатор 40909.117.130.1 със застроена площ 1037 кв.м., и сграда с идентификатор 40909.117.130.2 със застроена площ 13 кв.м., находящи се в УПИ II -10, кв.92 по ПУП на гр.Кърджали с идентификатор 40909.117.130 по Кадастрална карта на гр. Кърджали  с площ  1 408 кв.м.;
 - Открит плувен басейн с олимпийски размери с площ 1 250 кв.м.; детски плувен басейн със застроена площ 465 кв.м.; водна пързалка със застроена площ 500 кв.м.; находящи се в УПИ X -8 , кв.91 по ПУП – ПР на парк „Арпезос-юг”  с идентификатор 40909.117.188  по Кадастрална карта на гр.Кърджали, комплекс „Арпезос”, ведно с обслужващи сгради, както следва:
1.Портал със застроена площ 139,40 кв.м.
2.Сграда с идентификатор 40909.117.188.2 със застроена площ 153 кв.м.
3. Сграда с идентификатор 40909.117.188.3 със застроена площ 252 кв.м.
4. Сграда с идентификатор 40909.117.188.4 със застроена площ 270 кв.м.
5. Сграда с идентификатор 40909.117.188.5 със застроена площ 146 кв.м.
и филтърно помещение с площ 716,75 кв.м., разположено в призема на сгради с идентификатори - 40909.117.188.2; 40909.117.188.3; 40909.117.188.5;

Актуализираният План за действие на общинските концесии в Община Кърджали за 2021-2027 г. е публикуван в Националния концесионен регистър.

Съгласно чл. 40, ал. 3, т. 3 и т. 4 от Закона за концесиите, кметът на общината извършва мониторинг и контрол на сключените от него концесионни договори и изготвя и внася в общинския съвет годишен отчет относно изпълнението на включените в плана за действие за общинските концесии проекти и на сключените от него концесионни договори.
	В резултат от подготвителните действия, са изготвени изискващите се от закона  анализи - технически, финансово – икономически, правен, екологичен и социален. Анализите показват, че не са налице правни ограничения и фактически пречки за предоставяне на имоти – публична общинска собственост за стопанисване чрез концесия. Състави се обосновка на концесия, проект на обявление за откриване на процедурата и документация за концесията. Обосновката на концесията е изпратена за съгласуване на основание чл. 58, ал. 3 от ЗК, с Министерство на отбраната, Министерство на вътрешните работи, Министерство на околната среда и водите, Министерство на културата и Държавна агенция „Националната сигурност“, относно липсата на хипотеза за изключване от възлагане на настоящата концесия по чл. 24 от ЗК. От получените становища от Министерство на отбраната с рег.№ 09-00-125/30.05.2025г., от Министерство на вътрешните работи с рег. № 812100-10432/03.06.2025г. от Държавна агенция „Национална сигурност“ с рег.№ КА–780 /29.05.2025 г., се констатира, че гореизброените институции съгласуват без бележки и без препоръки обосновката; предоставянето на имотите на концесия не представлява опасност за националната сигурност и отбраната на страната, за живота и здравето на гражданите, за околната среда, за защитените територии, зони и обекти и за обществения ред, нито пък е налице изричен закон, който да забранява предоставянето на имотите (или сходни с него имоти) на заявената (или сходна с нея) концесия. Препоръките на Министерството на околната среда и водите описани в постъпило становище с рег.№ 08-00-639/03.06.2025 г., ще бъдат съобразени в предложение за права и задължения при концесията и в условията, включени в договора за концесия. 
[bookmark: _GoBack]	Предвид обстоятелството, че концесията е с прогнозна стойност над европейския праг в съответствие с чл.10,ал.1,т.1 от Наредбата за мониторинга, управлението и контрола на концесиите  до специализираната дирекция от администрация към Министерски съвет са изпратени проектите на решения за откриване на процедурата за определяне на концесионер, на обявлението за откриване на процедурата, документацията за концесията, както и обосновката на концесията.
	През 2025 г. няма открита процедура за определяне на концесионер за предвидения в плана проект за концесия. 
Във връзка с гореизложеното предлагам Общински съвет  - Кърджали да приеме следното 
     						   
 ПРОЕКТ:

Р Е Ш Е Н И Е

На основание чл. 21, ал. 1, т. 24 от Закона за местното самоуправление и местната администрация и чл.40 ал.2, т.2,  ал.3, т.4 и чл.132, ал.2 от Закона за концесиите, одобрява годишния отчет за изпълнението на включения проект в Актуализирания План за действие на общинските концесии  в Община Кърджали за 2021 - 2027 г. и на концесионните договори  за 2025г. (Приложение №1).

